ועדת הכנסת, כנסת 25, פרוטוקול מספר 80, 2023-10-16 00:00

אופיר כץ: בוקר טוב

אופיר כץ:  אני מתכבד לפתוח את ישיבת ועדת הכנסת

אופיר כץ:  יום שני, א בחשון התשפ"ד, 16 באוקטובר 2023

אופיר כץ:  הנושא הראשון שעל סדר היום הוא בקשת יושב ראש ועדת הפנים והגנת הסביבה להקדמת הדיון בהצעת חוק שמירת הניקיון (הוראת שעה), התשפ"ג-2023 (מ/1652), לפני הקריאה השנייה והשלישית

אופיר כץ:      דיבר איתי יושב ראש הוועדה

אופיר כץ:  מאחר שאנחנו הקדמנו את הדיון והוא באמצע דיון אחר, יחליף אותו חבר הכנסת ארז מלול

ארז מלול: יש הוראת שעה שהסתיימה לפני כמה חודשים והיא לגבי שימוש בכסף של היטלי הטמנה

ארז מלול:  הצטבר שם כסף ויש תוכניות פעילות אבל בקרן הניקיון לא יכולים להשתמש להשתמש בכסף

ארז מלול:  הוועדה דנה בנושא הזה

ארז מלול:  הצורך עכשיו הוא דחוף כיוון שבעת החירום הזאת הכסף הזה יכול לשמש ליישובים בדרום ובצפון, היכן שיש עתות חירום

אופיר כץ: אבל רק לדברים האלה

ארז מלול: יש עכשיו פינוי באזורים של חיילים, יש כל מיני דברים של מטמנות ואלה דברים שעולים כסף רב שאם לא יהיה אותו, זה יכול ליפול על הרשויות ומדובר ברשויות מוחלשות

ארז מלול:  לכן צריך לאשר את זה במיידי בעת מלחמה

משה סעדה: איך אנחנו יודעים שזה רק לצורך המלחמה?     

אופיר כץ: סעדה, דיברה איתי גם השרה סילמן

אופיר כץ:  הרשויות צריכות כל שקל, גם אם זה לא לאפוד או למזון אלא לניקוי אשפה

אופיר כץ:  זה חשוב להן וכל כסף שיש לנו אפשרות להעביר להן, אנחנו נעשה זאת

קריאה: כל שקל לא צבוע

אופיר כץ: גם אם הוא צבוע לפעילות של הרשות, זאת עדיין עזרה

אופיר כץ:  ניתן להם את זה

ארז מלול: נופל עליהם הרבה

אופיר כץ: גם אם זה לא באופן ישיר, גם אם זה באופן עקיף לפעילות השוטפת של הרשות, אנחנו ניתן לה את זה

אופיר כץ:  בטח

משה סעדה: הציבור צריך להבין שאנחנו מתעסקים בדברים החשובים

אופיר כץ: אנחנו נביא רק דברים שקשורים למלחמה, לעורף, לרשויות

משה סעדה: לביטחון האישי

משה סעדה:  לא מתעסקים בשוליים

משה סעדה:  לא מתעסקים בהעברת תקציבים אחרים

אופיר כץ: בדיוק

אופיר כץ:  זה בדיוק מה שאנחנו עושים כאן

קריאה: אני מהייעוץ המשפטי של ועדת הפנים לגבי הוראת השעה

קריאה:  היה דיון כללי בוועדה כי הוראת השעה היא כללית, לאפשר שימוש בכספי קרן הניקיון לסיוע לרשויות באשכולות אחד עד חמש, הוראת שעה שהייתה בתוקף גם קודם, עד פברואר ובעצם פקעה

קריאה:  כרגע ההוראה היא הוראה כללית אבל אפשר להשתמש בהוראה הזאת גם כדי להוציא כספים ככל שיידרש לנושאים שקשורים במצב החירום ולכן רוצים להעביר

ארז מלול: לא כל הכסף אלא 25 אחוזים מהתקציב יכול לעבור

אופיר כץ: בסדר

אופיר כץ:  במה שאפשר לעזור להם, נעזור

אופיר כץ:  לגבי ההליך, אנחנו מאשרים את זה כאן ואחר כך הולכים למליאה

דן מרזוק: ברגע שהפטור יאושר היום, ההליך במליאה הוא קודם כל לאשר את הפיצול

דן מרזוק:  יש בקשה לפצל את הצעת החוק שתונח היום במליאה

דן מרזוק:  אנחנו נקיים דיון אישי והצבעה ואחרי הפיצול אנחנו נמתין לייעוץ המשפטי שיניח את נוסח הצעת החוק לקריאה השנייה והשלישית

דן מרזוק:  בגלל שניתן פטור היום, נוכל להביא את הקריאה השנייה והשלישית כבר היום במליאת הכנסת

דן מרזוק:  אנחנו נאשר גם את סדר היום כך שיהיה בו גם את הפיצול וגם את הקריאה השנייה והשלישית בישיבה שתתקיים כבר היום

אופיר כץ: זאת אומרת שאנחנו מעבירים את זה במליאה, הוועדה מתכנסת, מאשרת את זה

דן מרזוק: אין צורך לכנס את הוועדה

דן מרזוק:  רק להניח את הצעת החוק על שולחן הכנסת אחרי שהפיצול יאושר

דן מרזוק:  ברגע שההצעה תונח על שולחן הכנסת ובהינתן העובדה שאנחנו ניתן כאן פטור מחובת הנחה, אנחנו נוכל לקיים עוד היום את הדיון בקריאה השנייה והשלישית

אופיר כץ: מעולה

אופיר כץ:  אם כן, לא צריך את הוועדה

אופיר כץ:       מי בעד מתן הפטור? 7

אופיר כץ:  מי נגד? מי נמנע?     

אופיר כץ: אושר     

אופיר כץ: הפטור אושר לפני קריאה שנייה ושלישית

אופיר כץ: הנושא השני הוא בקשת הממשלה להקדמת הדיון בהצעות החוק הבאות בכל הקריאות: הצעת חוק לדחיית הבחירות הכלליות לרשויות המקומיות ולמועצות האזוריות, התשפ"ד-2023

רון אלמוג: הלשכה המשפטית, משרד הפנים

רון אלמוג:  הבחירות לרשויות המקומיות קבועות לפי החוק ב-30 באוקטובר

רון אלמוג:  בגלל מצב המלחמה אנחנו מציעים לדחות את הבחירות בשלושה חודשים, מה-31 באוקטובר ל-30 בינואר

רון אלמוג:  במסגרת הצעת החוק מציעים איזושהי הקפאת מצב לפיה המועדים שכבר עברו וחלפו והפעולות שנעשו קודם יעמדו בתוקפם וכל מה שצפוי לנו מעתה ועד הבחירות ייגזר לפי מועד הבחירות החדש

רון אלמוג:  שוב, מאחר והמועדים ממשיכים לרוץ, אנחנו צריכים כמה שיותר מהר להקדים את הדיון ולאשר את הצעת החוק

אופיר כץ: אתם תדונו בזה בוועדה אבל בהנחה שהמצב ימשיך, מתי אתם מתכוונים להודיע אם יש צורך בהארכה נוספת? זה משהו שיהיה מעוגן בחוק? החוק קובע את התאריך?     

רון אלמוג: כן

רון אלמוג:  החוק קובע את המועד של הבחירות הכלליות

אופיר כץ: לא עדיף לשים שם אופציה שאם תהיה עוד הארכה, במקום שנחוקק, לתת לשר או לשלטון המקומי או לנציג האופוזיציה - - -     

משה סעדה: בחירות זה משהו דרמטי וזה צריך להגיע עוד פעם למחוקק

משה סעדה:  לדחות בחירות זה אירוע לא שיגרת בעליל

משה סעדה:  לכן נכון שתהיה ביקורת של המחוקק

משה סעדה:  אם נדרש שוב, נתכנס שוב

משה סעדה:  אני מקווה שבעזרת הם עד אז ננצח ונסיים את המלחמה

אופיר כץ: כולנו מקבלים את הפניות לגבי אי הוודאות אבל לפחות שנקבע מסגרת זמן לפיה נחליט שאם ממשיכים, זה יהיה המועד החדש או אם עד חודש וחצי לא נדע - - -     

ארז מלול: אני מציע שהנושא זה יעלה בוועדה

אופיר כץ: בבקשה קחו את זה בחשבון, שאולי צריך לקבוע את המועד אם תתקבל החלטה אם זה יהיה בינואר או לא יהיה

ארז מלול: הרבה נושאים נגזרים מהחוק לגבי חל"ת, לגבי כל מיני זמנים התחילו, היכן עם נעצרים ומתי הם מתחילים, מינויים וכולי

משה סעדה: מה עם אנשים שבגלל יצאו לחל"ת? יצאו לחל"ת משירות המדינה בגלל שהבחירות יתקיימו תוך 100 ימים

קריאה: הארכנו להם

אופיר כץ: יש לכם הרבה עבודה בחוק הזה

ארז מלול: נקבעה ישיבה בוועדה כבר למחר

אופיר כץ: כל דבר של החוק הזה, אתם כמובן עושים בצמוד לשלטון המקומי

אופיר כץ:  מירב, אני מבקש גם ממך שאתם תהיו בתוך החוק הזה בניסוח ובתיקונים

מירב בן ארי: אין בכלל שאלה

מירב בן ארי:  אני גם רוצה לומר שהנוסח כפי שמובא בקריאה ראשונה, וגם אמרתי את זה אתמול לאופיר, יש לנו הרבה חילוקי דעות לגביו, יש הרבה דברים שצריך לתקן בו

משה סעדה: באיזה הקשר?     

מירב בן ארי: יש לנו הרבה דברים

מירב בן ארי:  גם העניין הכספי

ארז מלול: מימון

ארז מלול:  אנשים לקחו מימון

מירב בן ארי: מימון

אופיר כץ: בסדר, יש הרבה נושאים ויש הרבה דברים לתקן ולכן אנחנו כאן

אופיר כץ:  אני רק מבקש שהכול יהיה בהסכמה עם האופוזיציה

מירב בן ארי: כן, זה חייב להיות

משה סעדה: לא אמורה להיות מחלוקת

מירב בן ארי: על דחיית הבחירות, ודאי, אין שאלה, אנחנו במלחמה, אבל המשמעויות

ארז מלול: אנחנו נשב ביחד

מירב בן ארי: לכן אמרתי שהחוק בוודאי יעבור וכל המשמעויות שלו נעשה

אופיר כץ: לא תהיה מחלוקת

אופיר כץ:  חשוב שהכול ינוסח ביחד עם האופוזיציה והכול יהיה בהסכמה

אופיר כץ:       בדרך כלל אנחנו לא מאשרים את הפטור לכל קריאות אלא אני עושה ראשונה ולאחר מכן אני מביא את השנייה והשלישית

אופיר כץ:  אני כמובן מאפשר את זה בגלל מצב החרום

אופיר כץ:      מי בעד מתן הפטור? 8

אופיר כץ:  מי נגד? מי נמנע?     

אופיר כץ: אושר     

אופיר כץ: הפטור אושר

אופיר כץ:                                                                                                                      הצעת חוק לתיקון פקודת בתי הסוהר (מצב חירום כליאתי) (הוראת שעה – חרבות ברזל), התשפ"ד-2023         

אופיר כץ: הנושא הבא הוא הצעת חוק לתיקון פקודת בתי הסוהר (מצב חירום כליאתי) (הוראת שעה – חרבות ברזל), התשפ"ד-2023, מ/1658

אופיר כץ:      	תנמק עורכת הדין אביב ישראלי מהמשרד לביטחון לאומי

אביב ישראלי: המשרד לביטחון לאומי

אביב ישראלי:  במסגרת הצעת השעה מוצע לקבוע הסדר זמני לשלושה חודשים שיאפשר הכרזה על מצב חירום כליאתי, למעשה בגלל המצב החירום בו אנחנו מצויים

אביב ישראלי:  על מנת לאפשר לשירות בתי הסוהר להמשיך ולקלוט עצורים נוספים מגורמי הביטחון נדרש הסדר זמני שיאפשר הלנת עצורים ואסירים תוך חריגה מהוראות הדין

משה סעדה: חריגה של המרחב?     

אביב ישראלי: לעניין שטח המחיה

משה סעדה: הייתי עושה את זה קבוע ולא רק זמני

מירב בן ארי: אתה כבר חורג

מירב בן ארי:  זה בסדר

מירב בן ארי:  יגיד לך פוגל שיושב לידך

מירב בן ארי:  זה לא רק פוגל אלא גם אנחנו

אביב ישראלי: עוד לפני מצב המלחמה בו אנחנו מצויים יש קושי, יש משבר כליאה שנמשך כשנתיים

אביב ישראלי:  בימים האחרונים אנחנו רואים עלייה משמעותית במספר העצורים שנקלטים בשירות בתי הסוהר

משה סעדה: כמה אנשים נקלטו בעקבות האירועים האחרונים? בעקבות המלחמה?     

אביב ישראלי: אין לי פילוח אבל יש עלייה

אביב ישראלי:  בחמישה ימים הייתה עלייה של 700 עצורים

אביב ישראלי:  זה גם לעניין שטח המחיה וגם לעניין האפשרות להלנה שלא על מיטה אלא על מזרן כפול, כחלופה

אופיר כץ: אם אתם רוצים על הרצפה, על בטון, אנחנו גם נאפשר

אופיר כץ:       מי בעד? פה אחד

אופיר כץ: אושר     

אופיר כץ: אושר פה אחד

קריאה: קריאה ראשונה, ועדה וקריאה שנייה ושלישית

אופיר כץ: זה לכל הקריאות

אופיר כץ:  גם זה לכל הקריאות

מירב בן ארי: תביא את זה מחר לוועדה ונקדם את זה

מירב בן ארי:                                                                                                                                                                              סדרי הדיון בישיבת פתיחת המושב השני של הכנסת ה-25, לפי סעיף 20 לתקנון הכנסת         

אופיר כץ: הנושא האחרון הוא סדרי הדיון בישיבת פתיחת המושב השני של הכנסת ה-25, לפי סעיף 20 לתקנון הכנסת

דן מרזוק: היום ייפתח המושב השני של הכנסת

דן מרזוק:  במסגרת הפתיחה תימסר הודעה של ראש הממשלה וגם הנשיא יישא דברים

אופיר כץ: זה רגיל או חריג?     

דן מרזוק: לא

דן מרזוק:  תקנון הכנסת מאפשר לנשיא

דן מרזוק:  בדרך כלל הנשיא מגיע לפתיחת מושב

דן מרזוק:  מי שיישאו דברים זה יושב ראש הכנסת, נשיא המדינה, ראש הממשלה ימסור הודעה וכמובן ראש האופוזיציה שמדבר אחרי ראש הממשלה

דן מרזוק:  על הודעת ראש הממשלה יתקיים דיון סיעתי והצבעה

דן מרזוק:  בהתאם לתקנון, ועדת הכנסת צריכה לקבוע את מסגרת הזמן של הדיון הסיעתי כאשר תקדימי העבר מלמדים אותנו שכאשר היה לנו דיון סיעתי משולב שכלל גם את הודעת ראש הממשלה וגם הצעות אי אמון שהוצמדו להודעה הזאת, המסגרת שנקבעה בוועדת הכנסת בדרך כלל הייתה ארבע דקות לכל דובר

דן מרזוק:  מאחר שכרגע אין לנו הצעות אי אמון, ועדת הכנסת נדרשת לקבוע את מסגרת הזמן של הדיון וכמובן הדבר נתון לשיקול דעת חברי הוועדה

אופיר כץ: אם אי אמון היה ארבע דקות, גם בהמשך לשיחות שלנו עם היושב ראש, לא על הזמנים אלא באופן כללי על הפעילות במליאה, אני מציע שנעשה את זה שלוש דקות

מירב בן ארי: שאלה

מירב בן ארי:  דובר אחד לסיעה?     

דן מרזוק: כן

דן מרזוק:  זה סיעתי

מירב בן ארי: בכל מקרה זה לא ארוך

אופיר כץ: יש לנו גם חוקים שאם למישהו חשוב, הוא יכול לדבר במסגרת ההצעות

מירב בן ארי: זה ממש לא קריטי

מירב בן ארי:  אפשר ללכת על שלוש דקות

אופיר כץ: אם כך, מי בעד שלוש דקות?     

אופיר כץ: אושר     

אופיר כץ: אושר פה אחד

אופיר כץ:      הישיבה הסתיימה

אופיר כץ:  תודה רבה